Складаецца кніга з трох частак. У першай частцы расказваецца пра шлях ад першабытнага, бесславеснага чалавека да чалавека мыслячага, чалавека гаворачага, пра выключнасць чалавека ў параўнанні з жывёламі, пра ўзнікненне пісьма. Другая частка апавядае пра асноўныя этапы фарміравання беларускай мовы, беларускай графікі, яе месца сярод іншых славянскіх моў. А трэцяя частка ўключае разнастайны матэрыял, які можна выкарыстоўваць як на ўроках, так і ў пазаўрочных мерапрыемствах, а таксама для самастойнай праверкі і паглыблення ведаў па беларускай мове і літаратуры.